Diari Oficial de la Generalitat Valenciana


Sumari del DOGV 7522, del 11-05-2015 (2015/4124)

RESOLUCIÓ de 20 d'abril de 2015, del conseller de Sanitat, per la qual es modifica la redacció de la Resolució de 3 d'octubre de 2014, per la qual es deleguen competències en matèria de responsabilitat patrimonial.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7522

Data del DOGV
:   11-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4124


Data del document
:   20-04-2015

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 20 d'abril de 2015, del conseller de Sanitat, per la qual es modifica la redacció de la Resolució de 3 d'octubre de 2014, per la qual es deleguen competències en matèria de responsabilitat patrimonial. [2015/4124]  
Mitjançant una Resolució de 3 d'octubre de 2014, publicada en el Diari Oficial de la Comunitat Valenciana número 7831, de 15 d'octubre de 2014, i la seua correcció d'errors efectuada en el DOCV número 7440, de 12 de gener de 2015, s'efectuava delegació de competències per al tràmit i resolució de reclamacions de responsabilitat patrimonial, relatives al funcionament dels servicis sanitaris.  
Ocasionalment, s'ha suscitat alguna discrepància en relació amb l'abast de la dita delegació, a pesar que en la voluntat d'esta conselleria sempre es va entendre que es comprenia el més ampli abast de la delegació efectuada, de manera que amb l'expressió de «servicis sanitaris» s'estava comprenent no sols el servici sanitari en sentit estricte, sinó també els servicis administratius, econòmics i qualssevol altres que siguen necessaris per al funcionament del sistema valencià de salut. Per això, s'ha considerat convenient modificar la redacció de la referida resolució de delegació de competències, a fi de dissipar qualsevol dubte interpretatiu sobre el seu abast.  
D'altra banda, l'article 57 de la Llei 30/1992, de 26 de novembre, permet de mode excepcional que els actes administratius tinguen eficàcia retroactiva, quan produïsquen efectes favorables a l'interessat, amb els requisits que establix el dit precepte i que concorren en este cas, ja que produïx efectes favorables als interessats, atés que evita el retard en la tramitació i resolució dels corresponents expedients, els supòsits de fet que establix la delegació efectuada ja existien en la data a què es retrotrau esta, i no lesiona en cap cas drets o interessos legítims d'altres persones, sinó que, al contrari, a tots afavorix que els expedients es resolguen sense demora i que es conserven totes les actuacions ja practicades.  
En virtut d'això, resolc:  
  
Primer  
Es modifica la redacció dels apartats primer i segon de la Resolució de 3 d'octubre de 2014, publicada en el DOCV número 7831, de 15 d'octubre de 2014, per la qual es deleguen competències en matèria de responsabilitat patrimonial, en la manera següent:  
«Primer. Es delega en el subsecretari de la Conselleria de Sanitat la competència per a tramitar i resoldre les reclamacions de responsabilitat patrimonial que tenen l'origen en la prestació del servici sanitari, així com dels servicis administratius i qualssevol altres necessaris per al funcionament del sistema valencià de salut, respecte dels usuaris d'este, i siguen de quantia superior a sis mil euros (6.000 ?).  
  
»Segon. Es delega en els gerents dels departaments de Salut, i en els comissionats de la Conselleria de Sanitat respecte de les societats concessionàries d'assistència sanitària de la Comunitat Valenciana, el tràmit i la resolució de reclamacions de responsabilitat patrimonial, relatives al funcionament dels servicis sanitaris, administratius i qualssevol altres necessaris per al funcionament del sistema valencià de salut, en l'àmbit de la seua demarcació, l'import de la qual no supere els sis mil euros (6.000 ?)».  
  
Segon  
De conformitat amb l'article 57.3 de la Llei 30/1992, de 26 de novembre, de Règim Jurídic de les Administracions Públiques, esta resolució produirà efectes des del mateix dia en què els va produir la Resolució de 3 d'octubre de 2014, la redacció de la qual ara es modifica.  
  
  
València, 20 d'abril de 2015.- El conseller de Sanitat: Manuel Llombart Fuertes.